《题开先寺》
宋代·喻良能

壮观端宜冠九州，未应万壑敢争流。
尽将银汉为悬瀑，一洗红争变凛秋。
白雨廉纖飞迥野，玉龙夭矫下灵湫。
庐山处处虽奇绝，不到开先未是游。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。